
REFERAT
privind reorganizarea pe zone a Consiliilor consultative de cartier 
din municipiul Timişoara
Prin Hotararea Consiliului Local (HCL) 95/2001, Municipiul Timişoara a fost delimitat în 13 zone în vederea arondării pe zone a consilierilor locali. Ulterior, prin HCL 195/2003 s-a aprobat constituirea consiliilor consultative de cartier în aceste zone. Prin HCL 240/2003, s-a aprobat Regulamentului orientativ de funcţionare a consiliilor consultative de cartier, care apoi a fost modificat prin HCL 29/2005. Dezvoltarea acestei activitati a necesitat reconfigurarea impartirii pe zone a teritoriului consiliilor consultative de cartier iar prin HCL 265/2007 s-au definit 18 zone unde s-au infiintat consilii consultative de cartier.


Din anul 2008 funcţioneaza cel de-al XIX-lea Consiliul Consultativ de Cartier în zona Fabric, delimitarea acestuia fiind prezentată în prezenta anexă la proiectul de hotărâre. De asemenea, prin solicitarea SC2013-027675 /27.09.2013 un număr de 87 cetăţeni, locuitori din Zona Dâmboviţa împreună cu unul din vicepreşedinţii actualului Consiliului consultativ de cartier Iosefin-Dâmboviţa, au cerut înfiinţarea unui nou consiliu consultativ de cartier în zona lor, cel de-al XX-lea, prin separarea de cel existent. 

Având în vedere faptul că prin noul PUG limita teritoriului administrativ al oraşului s-a modificat, ţinând cont de doleanţele cetăţenilor, dar şi pentru o mai bună funcţionare a consiliilor consultative de cartier propunem, reorganizarea pe 20 de zone a acestora consilii consultative de cartier potrivit anexei la proiectul de hotărâre.
În zona nou-delimitată, mai precis în Zona Dâmboviţa se va constitui un nou consiliu consultativ de cartier prin înscrierea membrilor şi alegerea forului de conducere, urmând a funcţiona în conformitate cu regulamentul aprobat de către Consiliul Local Timişoara prin Hotărârea nr. 29/2005. 
Director Direcţia Comunicare,


 




Secretar
Alina Pintilie








  Ioan Cojocari
Sef Serviciu Relationare Directa cu Cetatenii
Adrian Bragea
Avizat juridic,

FO53-01, ver.2

